የኢትዮጵያ  ህዳሴ  ወጣቶች  ማህበር በጅቡቲ ተቋቋመ
በጅቡቲ የሚኖሩ ኢትዮጵያውያን እና ትውልደ-ኢትዮጵያውያን ወጣቶች  የኢትዮጵያ ህዳሴ ወጣቶች ማህበር  ግንቦት 2 ቀን 2010 ዓ.ም በጅቡቲ ተቋቋመ ፡፡በጅቡቲ የኢ.ፌ.ዴ.ሪ. ልዩ መልዕክተኛ እና ባለሙሉ ሥልጣን አምባሳደር  ሻሜቦ ፊታሞ በመድረኩ ላይ ባደረጉት ንግግር  ወጣቶች የአገራችን ወቅታዊ እና ነባራዊ  የፖለቲካዊ፣ ኢኮኖሚያዊ እና ማህበራዊ ሁኔታዎች ላይ በቂ ግንዛቤ  በመጨበጥ ለአገራቸው ልማት እና ዲሞክራሲ  ድርሻቸውን  ማወጣት አለባቸው ብለዋል።ኢትዮጵያውያን እና ትውልደ-ኢትዮጵያውያን  ወጣቶቹን  በማህበርን ማደራጀት  ወጣቶቹ ከአገራቸው ጋር ለማስተሳሰር ዓለማ እንዳለው አምባሳደር  ሻሜቦ  ገልጸዋል፡፡በተጨማሪም ማህበሩ የአባላቱን መብት ለማስጠበቅ እና በደስታ እና በሀዘን ለወገን ደራሽ ብሎም አባላቱ የሚያጋጥማቸውን ችግሮች በህብረትና በመተጋገዝ ለመፍታት እንዲያስችላቸው በማቀድ መሆኑን አስገንዝበዋል፡፡ወጣቶቹ በአገራቸው ኢኮኖሚያዊ እና ማህበራዊ ጉዳዮች በቁርጠኝነት የተቻላቸውን እንደሚያበረክቱ እና በቀጣይም አባላትን በማስፋት የማህበሩን እንቅስቃሴ እንደሚያጠናክሩ ገልጸዋል፡፡(ኢዜአ)